Domstolens dom (Syvende Afdeling) af 30. maj 2018 – L’Oréal mod Den Europæiske Unions Kontor for Intellektuel Ejendomsret (EUIPO) og Guinot SAS
(Forenede sager C-519/17 P og C-522/17 P – C-525/17 P) 1
(Appel – EU-mærke – indsigelsessag – ansøgning om registrering af ordmærkerne MASTER PRECISE, MASTER SMOKY, MASTER SHAPE, MASTER DUO og MASTER DRAMA – det ældre nationale figurmærke MASTERS COLORS PARIS – afslag på registreringsansøgningerne – utilstrækkelig begrundelse – efterprøvelse af egen drift)
Processprog: fransk
Parter
Appellant: L’Oréal (ved avocat T. de Haan og advocaat P. Péters)
De andre parter i sagen: Den Europæiske Unions Kontor for Intellektuel Ejendomsret (EUIPO) (ved D. Botis og D. Hanf, som befuldmægtigede) og Guinot (ved avocate A. Sion)
Konklusion
Kendelserne afsagt af Den Europæiske Unions Ret den 26. juni 2017, L’Oréal mod EUIPO – Guinot (MASTER PRECISE) (T-181/16, ikke trykt i Sml, EU:T:2017:447), L’Oréal mod EUIPO – Guinot (MASTER SMOKY) (T‑179/16, ikke trykt i Sml, EU:T:2017:445), L’Oréal mod EUIPO – Guinot (MASTER SHAPE) (T‑180/16, ikke trykt i Sml, EU:T:2017:451), L’Oréal mod EUIPO – Guinot (MASTER DUO) (T‑182/16, ikke trykt i Sml, EU:T:2017:448), og L’Oréal mod EUIPO – Guinot (MASTER DRAMA) (T‑183/16, ikke trykt i Sml, EU:T:2017:449), ophæves.
Sagerne T-181/16, T-179/16, T-180/16, T-182/16 og T-183/16 hjemvises til Den Europæiske Unions Ret.
Afgørelsen om sagernes omkostninger udsættes.
____________
1 EUT C 424 af 11.12.2017.